KOMORNA IGRA, 2016/17, NAVODILA ZA ŠTUDENTE

**1.** Vsak študent ima lahko največ en predmet komorna igra na svojem predmetniku, bodisi izbirni bodisi obvezni.

**2.** Študenti se sami sestavijo v skupine in si izberejo mentorja. Izpolnjeno prijavnico za prijavo k predmetu komorna igra oddajo v predal *katedre za komorno igro* (doc. Miha Haas). Rok za prijavo je petek, 14. 10. 2016, do 12.00. Prijavnica je objavljena na spletni strani AG.

**3.** Prijava na izpit je obvezna za vse študente komorne igre **preko fizične prijavnice** ter **preko elektronske prijave v VIS-u**.

**4.** Fizično prijavnico izpolni vsaka komorna skupina in služi fizični organizaciji izpitov. Prijavnica je objavljena na spletni strani AG. Rok za prijavo je 5. 5. 2017, do 12.00. Komorne skupine morajo oddati prijavnico za izpit v predal *katedre za komorno igro* (doc. Miha Haas). Vsaka skupina si izbere izpitni rok po dogovoru z mentorjem. Kasnejše menjave rokov ne bodo mogoče.

**5.** Elektronska prijava služi temu, da lahko predmetni profesor študentu vpiše oceno v elektronski indeks. Študenti se lahko prijavijo na izpit le k profesorju, ki je bil med letom njihov mentor pri predmetu.

**6.** Do 30. 10. 2016 je še možna menjava izbirnih predmetov – zaradi morebitnih naknadnih sprememb sestav skupin, lahko kdo ostane brez skupine. Tak študent sam nosi odgovornost za spremembo izbirnega predmeta. Vsem študentom, ki bodo opravljali predmet komorna igra kot obvezni, bo zagotovljena komorna skupina.

**7.** Študenti, ki si bodo najprej pripeli predmet komorna igra v predmetnik, se preko prijavnice prijavili v evidenco skupin, nato pa si naknadno predmet iz predmetnika zaradi morebitnega prevelikega števila kreditnih točk odpeli, morajo to nujno javiti doc. Mihi Haasu. Na ta način namreč komorna skupina, v katero so se prijavili, avtomatično razpade.

**8.** V komorne skupine ni možno uvrščati zunanjih članov (študentov, ki bi igrali brez kreditnih točk, študentov tujih akademij, ipd.). Vsi študentje morajo imeti predmet na svojem predmetniku. Izjema so lahko le inštrumentalisti, ki jih je na naši Akademiji premalo, ali jih trenutno sploh ni.

**9.** Vsaka komorna skupina mora med letom predelati 30 – 45 minut programa primerne težavnosti po dogovoru z mentorjem. Vsaka skupina za izpit pripravi 30 minut programa.

**10.** Vsak študent nosi odgovornost izgube kreditnih točk v primeru, da:

- se študent po začetku štud. leta ni javil k predmetnemu profesorju

- študent ni redno hodil na ure komorne igre

- študent ni predelal snovi

- študent ni pravilno in pravočasno izpolnil prijavnice za predmet ali prijavnice za izpit

- je kateri izmed članov komorne skupine prenehal študirati, ostali člani pa o tem niso obvestili mentorja

- si študent iz predmetnika ni odpel izbirnega predmeta komorna igra, kljub temu, da je bil iz skupine zaradi naknadnih prerazporejanj črtan

**11.** Kreditne točke za predmet komorna igra prinaša samo igranje v skupinah, ki se bodo k predmetu prijavile preko prijavnice. Vse ostale morebitne skupine, v katerih bodo študentje skozi leto igrali prostovoljno, ne bodo prinesle kreditnih točk in se z njimi ne bo mogoče prijaviti na izpit.

**12.** Komorne skupine lahko na prijavnici za izpit označijo vlogo za priznavanje predmeta na osnovi javnih koncertov. Štejejo le naslednji koncerti:

- koncerti v organizaciji Glasbene mladine ljubljanske

- koncerti v organizaciji Glasbene mladine Slovenije

- koncerti v organizaciji Festivala Ljubljana

- koncerti v ciklusu Komorni večeri Akademije za glasbo

Namesto izpita štejejo tudi nagrade na domačih ali mednarodnih tekmovanjih. Izjemoma lahko študenti vložijo vlogo na osnovi odmevnih javnih koncertov v tujini. Izjemoma lahko študenti uveljavljajo tudi koncert, ki ga snema in javno predvaja Radio Slovenija, vendar le v primeru večjih zasedb, kjer je ponovitev projekta v terminu izpitov fizično neizvedljiva. Vsi ostali nastopi za priznavanje izpita ne štejejo.

**13.** Vsak študent je dolžan prebrati ta navodila in jih upoštevati.

*doc. Miha Haas*

*vodja katedre za komorno igro*

*V Ljubljani, 19. 9. 2016*